بے باوريں دل
مـَـهكان ءِ پـَجّـی ءَ
 بهار ءِ مـلپدان
 همــكوپگ ءَ رواں
 بـَامـگواه ءِ سير انت مرچی !
ڈيوا ،
 جنجشك و بلبلانی گـُـٹـاں چه روك بنت
 پُـلانی زيمل و سازاں گوش كناں
 آپريچ ءِ چه توار
 آسكانی پاد ءِ ناچ ،
 جنگل و باگانی وَشّی‌و گـَل انت
سَمين ءِ من ودار ءَ
 اميت ءِ سيمسر ءَ
 من دوستی ءِ تَـياب ءَ
 زِرد ءَ گوں نشتگاں ،
 بامگواه ءِ كندگاں
 دوراں چه اشكناں
 بے باوريں دل ءَ من دير انت كه يَـل كتگ … !
كريم بلوچ _ تهل